Қостанай облысының 2026 жылғы қаңтар-тамыз айларындағы 
машина жасау саласы бойынша ақпарат

2026 жылғы 1 қыркүйектегі жағдай бойынша облыстың машина жасау саласында 48 кәсіпорын жұмыс істейді, оның ішінде 41 шағын, 4 орта және              3 ірі кәсіпорын («СарыарқаАвтоПром» ЖШС, «АгромашХолдинг KZ» АҚ, «KIA Kazakhstan» ЖШС), оларда 6,4 мыңнан астам адам жұмыс істейді.
Қостанай облысында машина жасау саласында мынадай кәсіпорындар қызметін жүзеге асырады: «СарыарқаАвтоПром» ЖШС, «KIA Kazakhstan» ЖШС (автомобильдер өндіру), «АгромашХолдингKZ» АҚ (қозғалтқыштарға арналған жинақтаушы бөлшектерді (тораптар мен бөлшектер) өндіру, комбайндар мен тракторларды құрастыру, ауыл шаруашылығы техникасына арналған қосалқы бөлшектер өндіру), «Қостанай агромеханикалық зауыты» ЖШС (ауыл шаруашылығы техникасына арналған қосалқы бөлшектер өндіру), «Қостанай трактор зауыты» ЖШС, «Машина жасау зауыты - МТЗ Қазақстан» ЖШС (тракторлар өндіру), «Дон Мар» ЖШС (тіркемелі дестелегіштер өндіру), «Tehnopark KZ» ЖШС және басқалары.
Облыстың өңдеу өнеркәсібі құрылымындағы машина жасау саласының үлесі 2026 жылғы қаңтар-тамыз айларында 49,7% құрады.
Облыстың машина жасау кәсіпорындары аталған кезеңде 747,6 млрд. теңгеге өнім өндірді. Нақты көлем индексі – 109,3% құрады.
Жалпы, 2026 жылғы қаңтар-тамыз айларында 59 909 дана автомобиль өндірілді, бұл өткен жылдың ұқсас кезеңімен салыстырғанда 12,2%-ға жоғары (2025 ж. қаңтар-тамыз – 53 376 дана).


